
ABSTRACT: „The Sides of the Coin - Legionary Movement 
between 1941-1948” — is an enlightening and balanced radiogra- 
phy of the last seven years of the Iron Guard Movement, between 
the Rebellion (21° 23" of January 1941) and the establishment of 
the Stalinist regime in Romania (1948). 

The book is structured in six chapters, covering the follow- 
ing aspects: Legionary Movement in connection to other 
European Extreme Right Movements (pp. 17-37); Analysis of 
the most important historical literature regarding the Legionary 
Movement; Analysis of the diverging historical approaches of 
the Movement; Presentation of the Iron Guard Movement’s 
basic structure, leadership, intelligence and repression forces 
(pp. 99-129); The Legion's main factions and groups (pp. 152- 
164); Most important Legionary operations after the Rebellion 
of the 21°23" of January 1941 (pp. 175-197); Interactions between 
the Legionary Movement and the Romanian Communist Party 
— Communist infiltration of the Movement and Legionary infil- 
tration of the Communist Party (pp. 206-224). The book ends 
with a chapter of interesting conclusions and annexes containing 
52 original, previously unpublished documents. 

The book benefits from the advantage of a neutral, balanced 
historical approach, describing “all the sides of the coin”. The 
central conclusion of the book is that the Iron Guard Movement 
was a complex political phenomenon, strongly connected to the 
far right ideology but not limited to it. 

KEYWORDS: The Sides of the Coin, Fascism, Legionary Move- 
ment, Iron Guard Movement, Legionary Rebellion, Romanian 
Communist Party. 

Înainte de 1990, cercetarea aprofundata a istoriei Miscarii Legionare 
a fost practic imposibilă, aşa cum remarca istoricul, academician Dinu 
C. Giurescu in prefața lucrării intitulate Fetele monedei. Mișcarea legionară 
intre 1941-1948, a istoricului și analistului Tănase Tiberiu. 

Cartea D-lui Tănase reprezintă o radiografie edificatoare și echilibrată 
a Mişcării Legionare din perioada anilor 1941-1948, între rebeliunea din 
zilele de 21-23 ianuarie 1941şi instaurarea regimului stalinist in România 
(cursul anului 1948). 

Foto: Coperta cărții: Tiberiu Tănase: „Feţele Monedei. Mișcarea 
legionară între 1941-1948”, Editura Tritonic, Bucuresti, 
2010, 320 pagini (ISBN 978-606-8139-10-4) 


Cele şase capitole cărții au în vedere următoarele aspecte: Mișcarea 
Legionară în raport cu celelalte mişcări de extremă dreptă europene (pp. 17-37); 
Analiza şi prezentarea unor importante lucrări privind istoria Mişcării, analiza 
tendinţelor divergente în tratarea istoriei legionare; prezentarea structurii de 
bază, conducere, represiune şi de informaţii ale mişcării legionare (pp. 99-129); 
principalele facţiuni legionare şi activitatea principalelor grupuri legionare 
(pp. 152-164), Acțiunile mai importante ale Mişcării Legionare după rebeliunea 
din 21-23 ianurie 1941 (pp. 175-197); Raporturile dintre Mişcarea Legionară şi 

Partidul Comunist Român — Infiltrări ale comuniștilor în mișcarea legionară si 
infiltrări ale legionarilor in PCR (pp. 206-224). 

Acestor teme principale se adaugă un set de concluzii foarte interesante 
precum şi anexe documentare (pp. 260-320) în care sunt prezentate primele 52 
documente inedite din teza de doctorat a autorului (care conține peste 300 de 
documente inedite) . 

Capitolul introductiv prezintă o paralelă între programul Legiunii și 
al altor mișcări de extremă dreaptă din Europa (pp. 17-37). Concluzia aces- 
tui capitol este că între fascism şi ideologia Mişcării Legionare există mari 
similitudini. În acest sens, autorul citează o serie de exegeti ai analizei şi 
istoriei fenomenului precum Emilio Gentile, care prezintă în articolul său 
despre fascism din Noua Enciclopedie Italiană (1992) elementele unei defi- 
nitii a fascismului într-o listă de 10 puncte, Erst Nolte care stabileşte un set de 
caracteristici ale unui „minimum fascist” în 6 puncte, sau Roger Griffin care 
a elaborează un model de analiză menit să identifice caracteristicile minime 
ale fascismului nu ca ansablul elementelor ideologice ci ca nucleu mitic comun, 
care se exprimă prin intermediul dicursului politic al fiecărei miscari fasciste . 

Totodată, autorul menționează că perioada finală a Mișcării Legionare, 
corespunzătoare anilor 1941-1948, a rămas în mare parte necunoscută 
chiar şi unor istorici. Motiv pentru care, beneficiind de o vastă experiență 
în domeniul arhivisticii, D-1 Tanase a cercetat documente de arhivă despre 
ultimii şapte ani din istoria mai puţin cunoscută a Mişcării Legionare, deco- 
perind un material inedit din care o parte a fost selectat şi prezentat în lucrare. 

Evoluţia Mişcării Legionare în istoriografia română şi străină reprezintă 
subiectul celui de-al doilea capitol al cărții. Autorul consideră că de-a lun- 
gul timpului s-au conturat trei tendinţe în studiul istoriei fenomenului 
legionar: 

a) Tendinţa de reabilitare necritică şi propagandistică a legionaris- 
mului; 

b) Tendinţa contrară, a continuării criticii legionarismului românesc 
de pe poziţii ideologice, cu evidenţierea exclusivă a aspectelor negative ale 
mişcării; 

c) Tendinţa unei abordări istorice neutre (din păcate prea putin dez- 
voltată, încă), bazată pe respingerea oricărui parti pris. 

În opinia autorului, în prezent, obsesia renaşterii pericolului legionar 
nu mai poate constitui un motiv de renunțare la o analiză sine ira et studio a 
istoriei acestei Mişcări, argumentându-şi punctul de vedere prin existența 

documentelor privind Miscarea Legionara publicate de-a lungul timpului, 
care nu au generat vreun prozelitism de masa (de ex. volumele publicate de 
Institutul pentru studiul Totalitarismlui). 

Dintre studiile prezentate în capitolul dedicat fascismului şi istoriei 
Mişcării Legionare, câteva constituie opere de remarcabile având în vedere 
orizontul şi amploarea cercetării, valoarea şi originalitatea concluziilor pre- 
zentate, temeritatea abordării temei. În acest sens, sunt menționați Ernst 
Nolte, Eugen Weber, Talavera, Francisco Veiga, Armin Heinen. Dintre isto- 
ricii români, autori ai unor lucrări de sinteză, fără de care nu s-ar fi putut 
contura cadrul general al evoluţiei Mişcării Legionare în perioada anali- 
zată, D-l Tănase îi menționează pe Dinu C. Giurescu, Florin Constantiniu, 
Ioan Scurtu, Cristian Troncotă, Nicolae Ciachir, Gheorghe Buzatu, Mihai 
Retegan, Florin Muler etc. 

De asemenea, sunt menţionaţi unii istorici români, care mai recent, au 
reuşit să trateze istoria fenomenului legionar sine ira e studio. Dintre aceştia 
menţionăm pe Dragoş Zamfirescu, Dana Beldiman, Corneliu Beldiman, 
Ilarion Tiu. 

Capitolul al treilea al lucrării este consacrat unui aspect mai puțin 
prezentat în istoriografia românească, reprezentat de structurile Mişcării. 
Documentele de arhivă citate de autor au dezvăluit că Mişcarea era alcă- 
tuită din indivizi proveniți din medii sociale foarte diferite, având diverse 
funcţii şi mijloace specifice de îndeplinire a obiectivelor. În plus, autorul 
aminteşte că Mișcarea Legionară a reprezentat un foarte incomod con- 
curent al Partidului Comunist, cu care îşi disputa voturile muncitorimii. 
Această asertiune a fost argumentată de D-l Tănase prin crearea, în anul 
1936, a Corpului Muncitoresc Legionar menit să capaciteze „masele munci- 
toresti”. În câțiva ani, structura legionară amintită a devenit o periculoasă 
masă de manevră şi o forță de şoc capabilă să încurce planurile comuniş- 
tilor, generând reacția concentrată a acestora. 

Autorul a realizat o analiză în detaliu a organigramei Mişcării 
Legionare, pornind de la structurile de bază şi până la cele de informa- 
tii şi de represiune precum Poliția legionară, Echipele morții şi Serviciul 
de Informaţii, despre care s-a scris foarte puţin. O structură necunoscută 
sau prea puţin cunoscută specialiştilor, Serviciul de Informaţii al Mişcării 
Legionare (S.I.M.L.R.) a funcționat timp de 12 ani ca o structură informa- 
tivă neoficială, folosind regulile conspirativitatii, metodele și mijloacele 
specifice muncii de informații. 

Capitolul al IV-lea este destinat prezentării principalelor facţiuni legio- 
nare şi a activităţii celor mai importante grupuri din tara şi din stăinătate 
după 23 ianuarie 1941 şi până in 1948. 

În această perioadă, deşi împărțiți între cei fugiți peste graniță (in 
Germania), cei aflați în închisori şi cei rămaşi — temporar — în libertate, legi- 
onarii au continuat să se manifeste activ, Mişcarea trecând prin puternice 
frământări interne care au determinat cristalizarea curentelor „codrenist” si 
„simist” apărute chiar înaintea rebeliunii, precum şi a mai multor grupări 
şi facțiuni. Desigur, aceste divizări — determinate de lupta pentru putere, 
dar şi de activitatea organelor de represiune ale statului — au demonstrat 
lipsa de unitate la nivelul conducerii legionare. 

Lupta pentru putere, deşi nu a fost în beneficiul Mişcării, a scos în 
evidență o anumită rezistență internă, unii legionari refuzând să predea 
armele chiar şi după pierderea sprijinului extern german. 

Conform surselor citate de autor, după Actul de la 23 August 1944 şi 
până în anul 1948, activitatea principalelor grupări şi facțiuni legionare 
a continuat, numărul grupurilor din cadrul Mişcării ajungând, la sfârşi- 
tul anului 1945, la peste şase. Aceste grupuri erau conduse de: 1) Nicolae 
Petraşcu; 2) Radu Mironovici; 3) Dumitru Grozea; 4) Horaţiu Comăniciu; 
5) „Grupul Oportuniştilor“ — condus de foştii membri ai guvernului Ion 
Gigurtu; 6) ramura codrenisto-simistă; 7) restul masei legionare, care 
a sfârşit prin a se înscrie în partidele istorice şi democratice, în special 
P.S.D. — Rădăceanu, Frontul Plugarilor şi în Partidul National Popular. Un 
subcapitol interesant este dedicat activităţii în străinătate a principalelor 
grupuri ale Mişcării, subiectul predilect al adepților târzii ai Mişcării. Cel 
mai cunoscut grup extern legionar a fost cel condus de Horia Sima, dar mai 
existau şi alte grupări precum grupul Papanace- Mille Lefter. Aceste facțiuni 
aveau aderenti în tara, angajaţi şi ei în lupta pentru putere şi în preluarea 
conducerii supreme a tuturor grupurilor legionare. 

Capitolul al V lea, intitulat Acţiuni ale Mişcării Legionare după rebeli- 
unea din 21-23 ianurie 1941, analizează încercările de revenire în forță a 
legionarilor, prin acțiuni teroriste, de eliminare a peroanelor incomode 
din guvernul Antonescu, inclusiv a Mareşalului, acțiuni dejucate de S.S.I.— 
ul condus de Eugen Cristescu, el înşuşi aflat pe „lista neagră” a acestora. 
Totodată, autorul menționează şi acţiunile legionare coordonate de cel 
de-al Treilea Reich după data de 23 august 1944 respectiv, constituirea 
guvernului legionar din exil, a „armatei naţionale de eliberare” precum 

şi încercarea de rezistență armată, alături de Grupul Etnic German şi de 
trupele de commando germane şi organizarea unor centre de rezistență 
antisovietice. Capitoul se încheie cu date privind încercările de rezistență 
armată legionară anticomunistă cristalizate în Mişcarea Naţională de 
Rezistență, după data de 6 martie 1945. 

Ultimul capitolul, al V-lea — analizează raporturile dintre Mișcarea 
Legionară şi Partidul Comunist Român în perioada 1941-1948, în baza carac- 
teristicilor comune, dar şi specifice alecestor mişcări de tip totalitar. 

În acest sens, autorul prezintă următoarele aspecte: 

- infiltrari ale comuniştilor în Mişcarea Legionară, recuperarea ele- 
mentelor comuniste infiltrate în Mişcarea Legionară şi încercările de 
atragere a legionarilor în P.C.R; 

— infiltrări ale legionarilor în P.C.R. după data de 23 August 1944, reo- 
rientarea unor elemente legionare spre P.C.R. în perioada anilor 1944-1945 
a asaltului comuniştilor la putere, aşa-zisul pact dintre legionari şi comu- 
nişti precum şi primirea legionarilor în P.C.R. 

— măsuri represive declanşate de autoritățile comuniste dirijate de la 
Moscova împotriva legionarilor după data de 6 martie 1945; 

— represiunea Mişcării Legionare, formal desființată prin Decretul — 
Lege nr. 314 din 14 februarie 1941 şi inclusă de autorităţi, dupa data de 23 
August 1944, în categoria organizațiilor prohitleriste de tip fascist, deşi la 
procesul de la Niirnberg ea nu a fost inclusă în această categorie. 

În capitolul de concluzii, autorul pledează pentru o atitudine echi- 
librată conform căreia Mișcarea Legionară reprezintă un fenomen politic 
complex, cu pronunţate tendinţe extremiste (exagerate de unii sau minima- 
lizate de alții) dar, care va rămâne o realitate istorică irefutabilă, imposibil de 
redus doar la dimensiunea sa extremistă. 

Referitor la documentarea asupra lucrării remarcăm seria documen- 
telor inedite din arhivele româneşti, prezentate în anexa lucrării, care au 
fundamentat argumentatia pe baza unor dovezi imposibil de contestat. 


